Fall Out Boy

Fall Out Boy, normalmente abreviado como FOB é unha banda americana de rock alternativo de Chicago, Illinois, que se formou en 2001. A banda consta de catro membros: Patrick Stump (cantante principal, guitarra rítmica e compositor principal), Pete Wentz (cantante secundario, baixista e escritor principal), Joseph Trohman (guitarrista principal) e Andrew Hurley (batería). Os seus membros, en principio, tocaban noutras bandas antes de formar Fall Out Boy. Con Pete Wentz como o principal escritor das letras e Patrick Stump como o principal compositor musical, Fall Out Boy pasou de ser unha banda que tocaba en bares e que pouca xente coñecía a conseguir un gran éxito co seu álbum From Under the Cork Tree.

Fall Out Boy gañou varios premios grazas a este álbum de estrea nunha grande discográfica. Lanzado no 2005, o álbum foi dobre platino por vender 2,5 millóns de copias nos Estados Unidos. Para promover o álbum, Fall Out Boy realizou xiras por todo o mundo durante os anos 2005 e 2006.

En febreiro de 2007 lanzaron o seu seguinte álbum, Infinity On High, e conseguiron unha mellor posición nas listas, chegando ao número 1 na Billboard 200 ao vender máis de 260.000 copias na súa primeira semana. O sinxelo principal, "This Ain't a Secene, It's an Arms Race", alcanzou o número 1 na Pop 100 e o 2 na Billboard Hot 100. Para promover o álbum, a banda tocou no concerto Live Earth, o 7 de xullo de 2007 e noutras xiras coma o Honda Civil Tour e os MTV Video Music Awards o 9 de setembro do mesmo ano. No 2008, Fall Out Boy lanzou Folie à Deux.

En 2009 anunciaron un descanso de tempo indefinido, asegurando que non romperan definitivamente senón que necesitaban un descanso e embarcarse en proxectos a parte da banda. Stump lanzou un disco en solitario en 2011 chamado "Soul Punk", mentres que Hurley e Trohman formaron The Damned Things e despois marcháronse a With Knives e Enabler, respectivamente. Fall Out Boy quedou no posto 93 na clasificación dos Mellores Artistas do 2000-10 da revista Billboard.

O 4 de febreiro de 2013, Fall Out Boy anunciou a súa volta cun novo álbum, Save Rock and Roll, así como unha xira e un novo single.

 Historia 
Primeiros anos (2001-2002)

Fall Out Boy formouse no ano 2001 polos amigos Pete Wentz e Joe Trohman, que xa tocaran anteriormente en varias bandas de hardcore punk en Chicago. Inspirándose en bandas que escoitaran namentres creceran como Green Day, Descendents e The Smiths, a parella decidiu formar a súa propia banda [3]. Trohman coñeceu no instituto a Patrick Stump nunha tenda de libros.[4] Stump presentouse a Trohman cando lle escoitou falar sobre a banda Neurosis, na cal ambos estaban interesados.[4] Stump fixo unha audición como batería, pero cando descubriron o seu impresionante rango vocal decidiron que fose o vocalista principal.[5] Ben Rose foi o primeiro batería da banda, aínda que se marchou pronto. Finalmente Andy Hurley converteuse no actual batería.

A banda non tivo nome durante os seus dous primeiros shows. Decidiron que a audiencia era a que debía decidir e no final do seu segundo show, pedíronlle á audiencia que gritasen ideas para o nome. Un membro da audiencia suxeriu o nome de "Fallout Boy",[4][6] unha referencia ó compañeiro de Radioactivo Man dos Simpsons.[3][7]

Take This to Your Grave (2003–2004)

O grupo lanzou un mini-LP, Fall Out Boy's Evening Out with Your Girlfriend, no 2003.[8] O álbum gravouse en dous días e foi lanzado a pesar da negativa da banda. Durante este período a banda fixo pequenos shows.

 Discografía 
 Álbum  Ano  Selo Take This to Your Grave  2003  Fueled by Ramen, Sore Point From Under the Cork Tree  2005  Island Records Infinity on High  2007  Island Records Folie à Deux  2008  Island Records Save Rock and Roll  2013  Island Records American Beauty/American Psycho  2015  Island, DCD2 Mania  2018  Island, DCD2 So Much (for) Stardust  2023  Fueled by Ramen, DCD2

Categoría:Grupos musicais de pop rock
Categoría:Grupos musicais de rock alternativo
Categoría:Grupos musicais de pop punk
Categoría:Grupos musicais de Chicago, Illinois
Categoría:Grupos musicais formados en 2001